
REPUBLIKA HRVATSKA 
VARAŽDINSKA ŽUPANIJA
OPĆINA VIDOVEC
Povjerenstvo za procjenu
šteta od prirodnih nepogoda
 
KLASA: 320-03/26-01/02
URBROJ: 2186-10-26-05
Vidovec, 01. listopada 2026.

JAVNI POZIV
ZA PRIJAVU ŠTETE NASTALE USLIJED PRIRODNE NEPOGODE SUŠE
NA PODRUČJU OPĆINE VIDOVEC

I.
Župan Varaždinske županije donio je dana 30. rujna 2026. godine Odluku o proglašenju prirodne nepogode - suša (KLASA: 920-02/26-03/2, URBROJ: 2186-02/1-26-15) za područje Općina: Cestica, Maruševec, Vidovec, Bednja, Klenovnik, Mali Bukovec, Veliki Bukovec, Trnovec Bartolovečki te Gradovi: Varaždin i Lepoglava, zbog suše i natprosječno visokih temperatura tijekom lipnja, srpnja i kolovoza 2026. godine.

II.
Prijavu štete nastale uslijed prirodne nepogode suše na području Općine Vidovec mogu podnijeti isključivo poljoprivrednici upisani u Upisnik poljoprivrednika ili Upisnik obiteljskih poljoprivrednih gospodarstava. 
Poljoprivrednim gospodarstvom podrazumijeva se samoopskrbno obiteljsko poljoprivredno gospodarstvo (SOPG) i obiteljsko poljoprivredno gospodarstvo (OPG).
III.

Štete se prijavljuju na zakonom propisanom PN obrascu u roku od 8 dana od dana donošenja Odluke, koji mora biti popunjen u cijelosti i ovjeren potpisom.

Uz PN obrazac, potrebno je dostaviti sljedeću dokumentaciju:
· presliku Zahtjeva OPG-a za potporu za 2026. godinu (LIST A i LIST B)
 
U prijavi je potrebno navesti sljedeće:
· broj ARKOD čestice,
· površinu (u hektarima),
· postotak oštećenja. 

IV.
Potpune i čitko ispunjene te ovjerene prijave na propisanom obrascu PN, podnose se u pravilu elektronskom poštom na: info@vidovec.hr ili osobno u Jedinstveni upravni odjel, radnim danom u vremenu od 08:00 do 12:00 sati.

Prijave šteta primaju se zaključno do 08. listopada 2026. godine.

